REFERAT HØSTMØTE NOOREG Tolga 30.11.2021

Til stede:

Kvikne: Harald Svergja

Tynset: Ingunn Vangen Lunåsmo, Mari Gullbrekken Schjølberg

Vingelen: Jon Arve Engebakken

Nansen: Liv Meli, Per Engebakken

Røros: Hans Arild Skjevdal, Petter Gullikstad

Sak 1) Kretstilknytningen STOK

Vi fortsetter som før som en egen avdeling i Sør Trøndelag O-krets. Vi opprettholder egen aktivitet og egen økonomi. Det har fungert godt slik i oppstarten.

Sak 2) Oppsummering 2021-sesongen.

* 10 ulike arrangementer i NOOREG. 3 sprintcup, 5 karusell-løp, O-trolleir, O-stafesten.
* Petter viser oversikt over deltagelse på disse 10 arrangementene. Lavere enn før korona.
* Sommerløpene Tynset/Vingelen. Arrangert med covid-restriksjoner. Kohorter 2/3 x 200 og prinsippet kom-løp-dra. Deltagelse omtrent som tidligere år. Mest på lørdag.
* Midt-norsk Kvikne. Samme som Sommerløpene angående arrangementet. Ingen stafett, også pga smittevern. Oppunder 400 deltagere.
* Fellestur til KM Tydal/Selbu. NOOREG dekte overnatting på Stugudalen. Sosialt med felles grilling lørdag ettermiddag. Ca. 20 deltagere fra regionen. Vellykket for de som deltok.
* HLOLL Levanger. 4 deltagere. Synne Kvittum Nytrøen, Marius Lærum Hagen og Guro Schjølberg fra Tynset, Lisa Verdenius fra Vingelen. Leder fra fjellregionen; Mari Gullbrekken Schjølberg.
* Norgescup jr. Eline Horten, Mari Grøtli Svergja og Jørgen Schjølberg har deltatt på spredte arrangementer.
* TRENINGSPAKKA
	+ Mindre solgt enn i fjor sommer. Inntekt på + 9500,- så langt, men mangler oppgjør fra NOF. Sammenlignet med 2020; 42000,-.
	+ Jon Aukrust Osmoen får godtgjøring for jobben.
	+ Det er gjort avtale om at han fortsette med det samme tilbudet i 2022.
* OPPSUMMERING FRA KLUBBENE. Petter legger fram aktivitetsregistrering. Dette kommenteres bare. Konklusjon – alle klubbene har en jobb å gjøre med rekruttering.

Sak 3) Arrangementer 2022

* Sommerløpene Røros/Ålen/Haltdalen (OK Fjell) 1.-3.juli.
* NOOREG har tre eksemplarer av O-boka 2021. Den ene gis til Helen Schjeldrup Skrapsno for jobben med å skrive å sende reportasjer til media. To bøker gjenstår for salg. Førstemann til mølla! 400,- per stk.
* Luftet tanke om Sommerløpene 2023. Hvor? Kan Savalen være et aktuelt sted for alle tre dagene? Samme samlingsplass? Nytt sprintkart og kart 2022. Aktuelt med klubbsamarbeid? Alvdal? Folldal? Kvikne? Tynset?

Sak 4) Rekruttering

* Look to Freidig! Er det noe de har lyktes med som vi kan lære av? Tips om ulike aktiviteter/opplegg for ungene?
* Godt oppmøte på O-leirer, Finn-Fram-dager og bygdekamper. Blide skolebarn i aktivitet. Hvordan kan vi få med flere utover disse arrangementene? Saken tas med videre til nytt møte på nyåret.
* HL-prosjektet i STOK-regi. Oppsummeringsmøte også der i kveld. Britt, Ingunn og Mari har vært leder for ungdommene fra fjellregionen i tur og orden de siste 10 årene. Nå er vi gjennom med egne unger. Det trengs en ny «reiseleder» fra fjellregionen. Denne trenger ikke være o-kyndig, man kommer til dekket bord. STOK har et solid opplegg rundt dette.

Sak 5) Status økonomi

* NOOREG har god råd, 155000,- «på bok». Klubbene faktureres ikke for avgift til O-regionen dette året. (Vanligvis 750,-).
* NOOREG ønsker å dekke følgende:
	+ Klubbenes utgifter til løpere som deltar på HLOLL. Klubbene sender faktura til NOOREG.
	+ Premier O-stafesten og Nord-Østerdalsmesterskapet.
	+ Annonse for Sommerløpene i O-boka.

Sak 6) Eventuelt

* Årsmøte i månedsskifte januar/februar 2022.

Referent

Mari Gullbrekken Schjølberg